Gılık

Gılık, zıwanê tıbi de klitoris, Latinki Clitoris ra yeno ke eslê cı reseno Yunankiyo Kıhan κλειτορίς klitorís, Yunankiyo Newe κλειτορίδα klitorída – „tumo qıckek“ ya ki be nameo bin zilık, zipık, çılık, ceniyan u heywananê çıçıkınan ra organo cınsiyo ke gıpıkıno u tenıteo ke maseno, cı ra ibareto, caê cı ki serêniya qılaşê vacina (kısan) rao. Rıçıkê (koka) gılık u kıri yewo. Fonksiyonê cı vêşêri zewqo cınsi daeno.

Qısey gılık, çılık, zilık, zipıki Zazaki de kıfran de gureniyenê, a ri ra qebe u hov yenê goş. Fekê şari de gılık be kısan kenê yew. Qısey gıl-, zil-i sıbeynayışê şıklan ra peyda biyê.

Ê gılıki 8000 sınırê xo estê. Qalıkê gılıki, oyo ke nazıko, ey paweno (şevekneno).
Teber ra tenya leşa cı be gıpıko xeylê nazık ra asenê, êyê ke letey diyaneyê, verêniya qermeçê lewanê hurdiyan raê u hetê qalıkê gılıki ra qısmen ya ki temamiye ra nımıteyê. Nê pia tek se ra desê (%10) hecmê gılıki têdine yenê. 

Gılık ra be sıxletiye pencê sınıran pıraê ke ena ri ra nazıko u tehrikanê cınsiyan rê dest dano. [[Cêniye|Ceniyan][ ra leteo zêde be qurde-kerdena gılıki resenê orgazm, mıkhır benê. Xeylê geyrayış u analizan çım de letey ceniyano zêde eke gılık ki tey qurde bi, temas ke kerd, o taw şenê orgazm bên.

Kategoriye:Beden
Kategoriye:Anatomiye
Kategoriye:Biyolociye